Ernesto Tamariz

Ernesto Tamariz Galicia, nado en Acatzingo, Puebla, o 11 de xaneiro de 1904 e finado en Cidade de México o 30 de setembro de 1988, foi un escultor mexicano. Especializouse en escultura monumental e conmemorativa, e a súa obra atópase nun cento de espazos públicos relevantes do seu país.

 Traxectoria 
Ingresou na Academia de Belas Artes de Puebla en 1918 e aos 21 anos, en 1923, na Academia de San Carlos, onde estudou pintura. En 1925 gañou un concurso de pintura mural no Palacio de Minería e optou pola escultura, campo no que traballaría ao longo da súa vida. En 1926 fundou a Escola de Artes Plásticas de Pachuca. Colaborou nos anos 30 na elaboración do conxunto escultórico do Monumento á Revolución xunto con Oliverio Martínez, con quen realizou traballos escultóricos en diferentes estados de México. En 1948 comezou co arquitecto Enrique Aragón o Altar á Patria, popularmente coñecido como o "Monumento aos Nenos Heroes", que se completou en 1952. A construción do monumento deulle fama e recoñecemento en México, polo que a súa actividade escultórica, especialmente nos espazos públicos, duraría tres décadas máis.

 Obra 

 Monumento aos fundadores de Puebla, 1931-1935
 Altar á Patria, Cidade de México, 1948-1952
 Escultura de José María Morelos, límites da cidade de México e do estado de Morelos
 Escultura de Antonio Caso, Praza do Estudante, Cidade de México
 Esculturas de Xoán Paulo II, Escultura de San Pío e arcanxos da basílica de Guadalupe
 Viacrucis da Catedral de Chihuahua
 Relevos do Tribunal Supremo de Xustiza da Nación
 Monumento a Vasco de Quiroga en Quiroga, Michoacán
 Escultura a Ignacio Allende en Irapuato, Guanajuato
 Monumento a José de San Martín na colonia Polanco, Cidade de México
 Escultura de Rafael Cabrera, Puebla, 1951
 Esculturas en Almoloya de Juárez, 1953
 Escultura de José María Yáñez, Guaymas,
 Tumba de Manuel M. Ponce na Rotonda das Persoas Ilustres, Cidade de México (1954)
 Altar central e esculturas na Catedral Metropolitana de Cidade de México (1957)
 Virxe de Guadalupe, Lourdes
 Bustos de Carranza, Obregón e Calles, La Paz, Baixa California Sur (1958)
 Escultura de Felipe Pescador na estación de Buenavista, Cidade de México
 Escultura La Fama no Toreo de Cuatro Caminos
 Escultura de Alfonso Reyes no campus da Universidade Autónoma de Nuevo León
 Tumba de Ignacio Zaragoza no Panteón de San Fernando, Cidade de México
 Tumba de Alfonso Reyes, Rotonda de Persoas Ilustres, Cidade de México
 Bustos de aviadores no aeroporto internacional da Cidade de México
 Monumento á Vitoria do 5 de maio, Puebla (1961)
 Esculturas de María Auxiliadora e anxos da parroquia de Santa Julia, Cidade de México (1961).
 Esculturas de Hipócrates e Platón no Centro Médico Nacional Siglo XXI, Cidade de México (1962)
 Escultura de Juan Diego, Cuautitlán (1962)
 Relevos da sede do Instituto Mexicano do Seguro Social, Xalapa (1963)
 Cristo de madeira para a catedral de Torreón (1963)
 La Marsellesa, Complexo de Vivendas da Independencia, Cidade de México (1964)
 Escultura de Belisario Domínguez, Nuevo Laredo (1965)

 Notas 

Categoría:Nados en 1904
Categoría:Nados no estado de Puebla
Categoría:Finados en 1988
Categoría:Escultores de México
Categoría:Escultores do século XX